Tisztelt ………………………………………….

Hivatkozásul telefonos/személyes egyeztetésünkre kérjük szíves hozzájárulását a Nagyhegyesi Nebuló Alapítvány működéséhez.

A Nagyhegyesi Nebuló Alapítványt a Nagyhegyesi Veres Péter Általános Iskola alapította.

Az alapítvány célja az oktatási – nevelési tevékenység támogatása a tárgyi feltételektől kezdve, a kulturális események finanszírozásán át, a kiemelkedő tanulók jutalmazása, a gyerekek táboroztatása, utaztatása.

Az alapító okiratban foglaltak szerint a Nagyhegyesi Nebuló Alapítvány minden évben folyamatosan segíteti és támogatja az iskolát és a tanulókat. Bevételünk az SZJA 1 %-ából és a minden tavasszal megrendezésre kerülő Néptánc Gála bevételéből és támogatásokból származik.

2017-ban a Néptánc Gálán 390.000 Ft, míg vállalkozások és magánszemélyek felajánlásából 330.000 Ft támogatást gyűjtöttünk. 2017-ben SZJA 1%-ból 332.191 Ft bevétel származott.

Alapítványunk a 2017/18-as tanév folyamán az alábbi tételekkel kívánja támogatni a Nagyhegyesi Veres Péter Általános Iskolát:

* Erdei iskola: 1.676.900 Ft
* Színházbérlet: 280.000 Ft
* Osztálytermi előadás: 90.000 Ft
* Filharmónia bérlet: 80.000 Ft
* Jutalmazás: 240.000 Ft
* Gyermeknapi rendezvény: 100.000 Ft
* Idegennyelvi tábor: 220.000 Ft
* Edzőtábor: 220.000 Ft

Célunk, hogy 2017/2018-ban is eredményesen folytassuk munkánkat, melynek biztosításához szükségünk van nagylelkű támogatóink anyagi segítségére is.

**Számlaszámunk: Tiszántúli Takarék 59900012-10000018 megjegyzés: adomány**

Közlemény: Alapítványi támogatás

Köszönettel a kuratórium vezetősége:

Szatmáriné Máté Éva Nagyné Szőke Krisztina Juhászné Nagy Erzsébet